αγαθη τυχη. επι αρχοντος αρριου επαφροδειτου μηνος ελαφηβολιωνος εσταμενου αγοραν συνηγαγεν πρωτως ο αποδειχθεις ιερευς υπο αυρηλιου νεικομαχου του ανθιερασαμενου ετη και ιερασαμενου ετη και παραχωρησαντος ζωντος εις κοσμον και δοξαν του βακχειου τω κρατιστω κλαυδιω ηρωδη υφ ου ανθιερευς αποδειχθεις [αν]εγνω δογματα των ιερασαμενων χρυσιππου και διονυσιου και επαινεσαντος του ιερεως και του αρχιβαχχου και του προστατου εξεβοησαν τουτοις αει χρωμεθα καλως ο ιερευς ανακτησαι [τ]α δογματα σοι πρεπει ευσταθειαν τω βακχειω και ευκοσμιαν εν στηλη τα δογματα επερωτα. ο ιερευς ειπεν επει και εμοι και τοις συνιερευσι μο[υ] και υμειν πασιν αρεσκει ως αξιουτε επερωτησομεν. και επερωτησεν ο προεδρος ρουφος αφροδεισιου οτω δοκει κυρια ειναι τα ανεγνωσμενα δογματα και εν στηλη αναγραφηναι αρατω την χειρα. παντες επηραν. εξεβοησαν πολλοις ετεσι τον κρατιστον ιερεα ηρωδην νυν ευτυχεις νυν παντων πρωτοι των βακχειων καλως ο ανθιερευς η στηλη γενεστω. ο ανθιερευς ειπε εσται η στηλη επι του κειονος και αναγραφησονται ευτονησουσι γαρ οι προεστωτες του μηδεν αυτων λυθηναι. μηδενι εξεστω ιοβακχον ειναι εαν μη πρωτον απογραψηται παρα τω ιερει την νενομισμενην απογραφην και δοκιμασθη υπο των ιοβακχων ψηφω ει αξιος φαινοιτο και επιτηδειος τω βακχειω. εστω δε το ισηλυσιον τω μη απο πατρος και σπονδη. ομοιως και οι απο πατρος απογραφεσθωσαν επι διδοντες ημιφοριον μεχρις οτου προς γυναικας ωσιν. συνιτωσαν δε οι ιοβακχοι τας τε ενατας και τας αμφιετηριδας και βακχεια και ει τις προσκαιρος εορτη του θεου εκαστος η λεγων η ποιων η φιλοτειμουμενος καταβαλλων μηνιαιαν την ορισθεισαν εις τον οινον φοραν εαν δε μη πληροι ειργεσθω της στιβαδος και ευτονειτωσαν οι τω ψηφισματι ενγεγραμμενοι χωρις η αποδημιας η πενθους η νοσου η ει σφοδρα ανανκαιος τις ην ο προσδεχθησομενος ις την στιβαδα κρειναντων των ιερεων. εαν δε ιοβακχου αδελφος ισερχηται ψηφω δοκιμασθεις διδοτω εαν δε ιερος παις εξωτικος καθεσθεις αναλωση τα προς τους θεους και το βακχειον εστω μετα του πατρος ιοβακχος επι μια σπονδη του πατρος. τω δε απογραψαμενω και ψηφοφορηθεντι διδοτω ο ιερευς επιστολην οτι εστιν ιοβακχος εαν πρωτον δοι τω ιερει το ισηλυσιον ενγραφομενου τη επιστολη τα χωρησαντα εις τοδε τι. ουδενι δε εξεσται εν τη στιβαδι ουτε ασαι ουτε θορυβησαι ουτε κροτησαι μετα δε πασης ευκοσμιας και ησυχιας τους μερισμους λεγειν και ποιειν προστασσοντος του ιερεως η του αρχιβακχου. μηδενι εξεστω των ιοβακχων των μη συντελεσαντων εις τε τας ενατας και αμφιετηριδας εισερχεσθαι ις την στιβαδα μεχρις αν επικριθη αυτω υπο των ιερεων η αποδουναι αυτον η ισερχεσθαι. μαχης δε εαν τις αρξηται η ευρεθη τις ακοσμων η επ αλλοτριαν κλισιαν ερχομενος η υβριζων η λοιδορων τινα ο μεν λοιδορηθεις η υβρισθεις παραστανετω δυο εκ των ιοβακχων ενορκους οτι ηκουσαν υβριζομενον η λοιδορουμενον και ο υβρισας η λοιδορησας αποτιν[νυ]τω τω κοινω λεπτου δραχμας η ο αιτιος γενομενος της μαχης αποτιννυτω τας αυτας δραχμας η μη συνιτωσαν ις τους ιοβακχους μεχρις αν αποδωσιν. εαν δε τις αχρι πληγων ελθη απογραφεστω ο πληγεις προς τον ιερεα η τον ανθιερεα ο δε επανανκες αγοραν αγετω και ψηφω οι ιοβακχοι κρεινετωσαν προηγουμενου του ιερεως και προστειμασθω προς χρονον μη εισελθειν οσον αν δοξη και αργυριου μεχρι. εστω δε τα αυτα επιτειμια και τω δαρεντι και μη επεξελθοντι παρα τω ιερει η τω αρχιβακχω αλλα δημοσια ενκαλεσαντι. επιτειμια δε εστω τα αυτα τω ευκοσμω μη εκβαλοντι τους μαχομενους. ει δε τις των ιοβακχων ειδως επι τουτο αγοραν οφειλουσαν αχθηναι μη απαντηση αποτεισατω τω κοινω λεπτου δραχμας. εαν δε απειθηι πρασσομενος εξεστω τω ταμια κωλυσαι αυτον της εισοδου της εις το βακχειον μεχρις αν αποδοι. εαν δε τις των εισερχομενων το ισηλυσιον μη διδοι τω ιερει η τω ανθιερει ειργεσθω της εστιασεως μεχρις αν αποδοι και πρασσεσθω οτω αν τροπω ο ιερευς κελευση. μηδεις δ επος φωνειτω μη επιτρεψαντος του ιερεως η του ανθιερεως η υπευθυνος εστω τω κοινωι λεπτου δραχμων. ο ιερευς δε επιτελειτω τας εθιμους λιτουργιας στιβαδος και αμφιετηριδος ευπρεπως και τιθετω την των καταγωγιων σπονδην στιβαδι μιαν και θεολογιαν ην ηρξατο εκ φιλοτειμιας ποιειν ο ιερασαμενος νεικομαχος. ο δε αρχιβακχος θυετω την θυσιαν τω θεω και την σπονδην τιθετω κατα δεκατην του ελαφηβολιωνος μηνος. μερων δε γεινομενων αιρετω ιερευς ανθιερευς αρχιβακχος ταμιας βουκολικος διονυσος κορη παλαιμων αφροδειτη πρωτευρυθμος. τα δε ονοματα αυτων συνκληρουσθω πασι. ος δ αν των ιοβακχων λαχη κληρον η τειμην η ταξιν τιθετω τοις ιοβακχοις σπονδην αξιαν της ταξεως γαμων γεννησεως χοων εφηβειας πολειτειας ραβδοφοριας βουλειας αθλοθεσιας πανελληνος γερουσιας θεσμοθεσιας αρχης ησδηποτεουν συνθυσιας ειρηναρχιας ιερονεικου και ει τις τι επι το κρεισσον ιοβακχος ων τυχοιτο. ευκοσμος δε κληρουσθω η καθιστασθω υπο του ιερεως επιφερων τω ακοσμουντι η θορυβουντι τον θυρσον του θεου. ω δε αν παρατεθη ο θυρσος επικρειναντος του ιερεως η του αρχιβακχου εξερχεσθω του εστιατορειου. εαν δε απειθη αιρετωσαν αυτον εξω του πυλωνος οι κατασταθησομενοι υπο των ιερεων ιπποι και εστω υπευθυνος τοις περι των μαχομενων προστειμοις. ταμιαν δε αιρεισθωσαν οι ιοβακχοι ψηφω εις διετιαν και παραλαμβανετω προς αναγραφην τα του βακχειου παντα και παραδωσει ομοιως τω μετ αυτον εσομενω ταμια. παρεχετω δε οικοθεν το θερμολυχνον τας τε ενατας και αμφιετηριδα και στιβαδα και οσαι εθιμοι του θεου ημεραι και τας απο κληρων η τειμων η ταξεων ημερας. αιρεισθω δε γραμματεα εαν βουληται τω ιδιω κινδυνω συνκεχωρησθω δε αυτω η ταμιευτικη σπονδη και εστω ανεισφορος την διετιαν. εαν δε τις τελευτηση ιοβακχος γεινεσθω στεφανος αυτω μεχρι και τοις επιταφησασι τιθεσθω οινου κεραμιον εν ο δε μη επιταφησας ειργεσθω του οινου.
Att. — ante 178 p.
 ante 178 p.